OpenLLM-France/wikimedia huggingface dataset:
# Kukumelo ilun-hori

Kukumelo ilun-horia (Amanita battarrae) Amanitaceae familiako onddo espezie bat da. Jateko modukoa izan daiteke, baldin eta gordinik jaten ez bada. Antzeko espezie toxikoak daude.
Sinonimoa: Amanita umbrinolutea.

## Deskribapena

Kapela: 10 eta 14 cm bitarteko diametrokoa. Hasieran kanpai-itxurakoa, gero zabaldu egiten da eta azkenean ia laua erdian titu txiki batekin. Ertza oso ildaskatua da eta itzal-horixka kolorekoa. Marroi-berdexka izan daiteke, eta ilunagoa titian eta argiagoa ertzean. Ildaskak amaitzean, koroa zirkular ilun bat du, eta denbora hezean nabarmenagoa.
Orriak: Libreak, estu, desberdinak, zuriak, batzuetan ertzean beltzez punteatuak.
Orri libreak: Oinera hurbiltzen diren orriak, baina ukitzen ez diotenak.
Hanka: Altua, hauskorra, zurixka, gris-marroi koloreko malutekin edo ezkatekin. Ez du itxurazko eraztunik Amanitopsis guztiek bezala.
Bolba: Mintzezkoa, lodia eta zorro luze bat da, zuri-krema kolorekoa da, eta goiko aldean bi edo hiru lobulutan irekitzen da, hasieran zuriak eta gero arrosakarak.
Haragia: Mehe samarra, zurixka, usain eta zapore gutxikoak, baina atseginak.
Etimologia: Amanita grekotik dator eta Zilizia eta Siria arteko mendiari egiten dio erreferentzia, han oso ugariak ziren eta. Grezieraz beste esanahi bat ere badu, perretxikoa, kontzeptu orokor gisa. Umbrinolutea epitetoa latinetik dator, arrea esan nahi duen "umbrinus" hitzetik eta horia esan nahi duen "luteus" hitzetik. Bere koloreagatik.

## Jangarritasuna

Jateko ona da, baina hauskorra, eta ez da gordinik jan behar.

### Nahasketa arriskua

Fuscolivacea aldaerak ez du kapelan espezie tipoan ezaugarri den koroa eta mendiko izeien azpian ateratzen da.

## Sasoia eta lekua

Udaberritik udazkenera agertzen da, batez ere izeien eta antzeko espezien azpian, baita txilardietan, larreetan eta hostozabalen basoetan.

### Banaketa eremua

Ipar Amerika, Europa, Errusia, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 157 or. ISBN 84-505-1806-7..
* ↑ (Gaztelaniaz) Palazon Lozano Fernando. (2006). Setas para todos. Jose Luis Añanos Echo Editorial Pirineo, 348 or. ISBN 84-87997-86-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 129 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 294 or. ISBN 84-282-0865-4..

## Kanpo estekak

* Datuak: Q232656
* Multimedia: Amanita battarrae / Q232656
* Espezieak: Amanita battarrae
# Kukullaga eskubaloi taldea

Kukullaga eskubaloi taldea Etxebarriko (Bizkaia) emakumezkoen eskubaloi taldea da. Espainiako Ohorezko mailan jokatu izan duen arren gaur egun zilarrezko mailan ari da.

## Historia

Taldea 1983ko irailean sortu zen Club de Balonmano Femenino Kukallaga izenarekin. Hasierako bi urteetan kadete taldea baino ez zuen izan baina hurrengo urteetan mailak osatuz joan zen 1988-89an senior taldea sortu zen arte.
Lehenengo urtean dagoeneko jokatu zuen Lehen Mailarako igoera play-offa (2. maila) eta 1991ean lortu zuen igotzea. Bertan mantendu zen 20 urtez eta 2011 urtean Ohorezko mailara igotzea lortu zuen. 2013an Euskadiko Kopa irabazi zuen.

## Palmaresa

* Espainiako Liga (0): hamabigarrena 2013an.
* Euskadiko Kopa:
** Txapelduna (1): 2013.
** Finalista (4): 2009, 2011, 2012, 2014

## Azken urteak

* 2019-20 denboraldia bertan behera gelditu zen COVID-19 pandemiaren eraginez. Une horretan Kukullaga 6. postuan zegoen.

## Uniformea

Kukullaga eskubaloia taldearen uniforme titularra da: jokalariena: kamiseta laranja eta praka beltza; porteroarena: kamiseta horia eta praka beltza. Ordezko uniformea: jokalariena: kamiseta berdea eta praka beltza; porteroarena: kamiseta urdina eta praka beltza.

## Kiroldegia

Taldearen ofizialezko kirolgunea Etxebarriko kiroldegia da. Monte Ganguren kalean kokatuta dago.

## Zilar taldearen jokalariak

2016-2017ko denboraldia:
Talde teknikoa: Lydia Montes García (entrenatzailea), Ibon Pereita Aramaio (fisioterapeuta), Iñigo Calonge Fraile (medikua)
Jokalariak: Leire Buezo del Bado, Marianela Larroca Diperna, Sonia Antolín Madrazo, Maider Rodríguez Rodríguez, Lucía Pérez Ramos, Jara Casado Martínez, Irati Vázquez Asenjo, Garazi Elorriaga Albano, Paula González González, Miriam Llorente Martín, Leire Ortega Ruiz, Irene Coello Aguilar, Ane Fernández García, Zahira Messari Fakkar, Lucía Rodríguez Trigo, Sarai Bermejo García, Andrea Fernández Mendoza y Ariane Pedrosa Sandez.

## Erreferentziak

* ↑ Etxebarriko Udala - Kiroldegia. (Noiz kontsultatua: 2017-03-07).
* ↑ RFEBM. (Noiz kontsultatua: 2017).

## Kanpo estekak

* Webgune ofiziala
* Facebook
* Datuak: Q31187929
# Kukumelo gris

Kukumelo gris edo kuleto xorroduna (Amanita vaginata) Amanitaceae familiako perretxiko jangarria da, baina ez jatea aholkatzen da. Toxikoa da, mahaian aurkeztu aurretik, asko eta tenperatura handian prestatu behar da toxikotasuna lurruntzeko. Kontuz ibili behar da ez nahasteko Amanita toxikoekin, guztiak eraztuna dute, baina galdu dezakete.

## Deskribapena

Kapela: 5 eta 9 cm arteko diametrokoa. Hasieran kanpai itxurakoa, gero irekia, eguraldi lehorrarekin distiratsua, gris kolorekoa, ilunagoa edo argiagoa, Batzuetan bolbaren zati zuri handiekin. Ertza oso ildaskatua.
Orriak: Estu, zuriak, libreak, oso zabalak.
Orri libreak: Oinera hurbiltzen diren orriak, baina ukitzen ez diotenak.
Hanka: 6 - 12 x 0,6 - 1 cm-koa, goialdean mehetua, zuria, leuna edo pruina zurixka batez estalia. Eraztunik gabea, eta behealdean bolba zuri batez bilduta, zorro itxurakoa, gingilduna eta iraunkorra.
Haragia: Zuria, normalean zertxobait koloreztatua azalaren azpian, zapore eta usain atseginekoa.
Etimologia: Amanita terminoa grekotik dator eta Silizia eta Siria arteko mendiari egiten dio erreferentzia, han oso ugariak ziren eta. Grezieraz beste esanahi bat ere badu, perretxikoa kontzeptu orokor gisa.

## Jangarritasuna

Egosi ondoren jangarria. Gordinik oso arriskutsua izan daiteke.

### Nahasketa arriskua

Amanita vaginata delakoari buruz, esan behar da, autore batzuek aldaera desberdinak bereizten dituztela, adibidez: Amanita crocea, hori-laranja kolorekoa; Amanita umbrinolutea, gris-marroizka kolorekoa; Amanita plumbea, gris-berun kolorekoa; Amanita alba, zuria; Amanita fulva, hori-lehoi kolorekoa; Amanita lividopallescens.

## Sasoia eta lekua

Udazkenean, hostozabal eta koniferazko basoetan.

### Banaketa eremua

Mundu osoa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 305 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 288 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 131 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Palazon Lozano Fernando. (2006). Setas para todos. JoseLuis Añanos Echo Editorial Pirineo, 346 or. ISBN 84-87997-86-4..

## Kanpo estekak

* Irudiak eta ezaugarriak.
* Datuak: Q913459
* Multimedia: Amanita vaginata / Q913459
* Espezieak: Amanita vaginata
# La Ley Innata

La ley innata Extremoduro rock talde extremeñoaren estudioko 9. albuma da, Iñaki “Uoho” Antónek ekoiztua, eta 2008an DROk argitaratua.
2008ko irailaren 9an kaleratu zuten, nahiz eta lehen abestia, "Dulce introducción al Caos", aurreko hilabeteetatik beraien web orrialdean zintzilikatuta egon, eta bigarren abestia, "Primer movimiento: el Sueño", 2008ko biran zehar jo zuten.
Kaleratu zenetik salmenta arrakasta handia izan zuen. Argitaratu zen astean, Espainiako disko salduena izatea lortu zuen. Aste batean zehar lehen postuan egon ondoren (Metallicaren aurretik, bi diskoak kaleratu ziren astean), Hurrengo bi asteetan 2. postuan egon zen Melendi aurretik zegoela, Extremoduroren zale amorratua den.
Diskoak abesti bakarra du, sei zati desberdinetan zatitua, erreproduzitzaile digitaletan errazagoa izateko. Abesti bakarreko disko baten idea 1995eko Pedrá diskoan gauzatu zuten, baina ez zegoen zati desberdinetan zatitua.
Aipatzekoa da "Coda flamenca (otra realidad)" kantua, Robek, taldeko buruak, Espainia hegoaldeko berezkoa den musika mota horri abesten dion lehen aldia delako. Gainera, 2008ko birako Sevillako kontzertuan abesti horren zatitxo bat jo zuen.
Beste alde batetik, "Tercer movimiento: lo de dentro" abestia albumeko zati gitarreroena da, Extremoduroren soinuaren adibide argiena izanik, nahiz eta ukitu experimental batzuk dituen, hala nola, Ara Malikianek zuzendutako orkestraren erabilera.

## Latinezko esaldia eta izenburua

Albumaren portadan albumaren izenburuarekin erlazionatuta dagoen latinezko esaldi bat agertzen da: "Est enim ivdices haec non scripta sed nata lex qvam non didicimvs accepimvs legimvs vervm ex natvra ipsa arripivimus havsimvs expressimvs ad qvam non docti sed facti non institvti sed imbvti". Cicerónen esaldia dela uste da, eta diskoaren barrualdean agertzen den itzulpenaren arabera hau esan nahi du: "Existe, de hecho, jueces, una ley no escrita, sino innata, la cual no hemos aprendido, heredado, leído, sino que de la misma naturaleza la hemos agarrado, exprimido, apurado, ley para la que no hemos sido educados, sino hechos; y en la que no hemos sido instruidos, sino empapados". Euskaraz: "Existitzen da, berez, epaileak, idatzita ez dagoen lege bat, berezko lege bat baizik, zein ikasi, oinordetu, irakurri ez duguna, baizik eta naturatik eutsi, ustiatu, uzkurtu duguna, lege honetarako irakatsiak baizik, eginak izan garelako; eskolatuak baizik, xurgatu egin duguna".

## Erreferentziak

* ↑ Espainia - Irailaren 18 eta 24 bitarteko albumak. (Noiz kontsultatua: 2008-09-10).
* ↑ Libreto de La ley innata (portada y última página), Extremoduro, DRO, Warner Music España, 2008.

## Kanpo estekak

* Datuak: Q3312384
# La Libertad (Francisco Morazán)

La Libertad Hondurasko Francisco Morazán departamenduko udalerri bat da. 42 km²ko azalera du eta 2013ko datuen arabera 2770 biztanle zituen.

## Erreferentziak

* ↑ (Gaztelaniaz) Instituto Nacional de Estadística. Censo de Población y Vivienda 2013. (Noiz kontsultatua: 2020-05-04).

## Kanpo estekak

* Datuak: Q1644896
# La Libertad (Gasteiz)

La Libertad Gasteizen argitaratu zen egunkari liberala izan zen, 1890etik gerra zibila hasi zen artean. Izenburuarekin batera, 1897tik, «Gasteizko egunkaria» zioen; 1915etik 1923ra bitartean, aldiz, «Gasteizko egunkaririk zaharrena» lemapean plazaratu zen. Sortzailea eta zuzendaria lehen garaian Herminio Madinabeitia (1867-1943) izan zen, irakaslea eta Gasteizko alkatea izan zena. Ondoren, egunkaria Luis Doraok erosi zuen.

## Historia

Herminio Madinaveitia jabea eta lehen zuzendaria izan zen. Egunkaria hasieran arratsaldekoa eta trisemanala izan zen (igandea, asteartea eta osteguna) eta gero egunero ateratzera pasa zen.
Kaleratu zenean, foruzaletasun liberalaren tesiak defendatu zituen, jauntxokeriaren eta 1876ko uztailaren 21eko legearen aurka kritiko izanik. Lehen zenbakia 1890eko urriaren 25ean inprimatu zen. Lehen zenbakian, letra larriz, «egunkari liberal foruzalea»ren definizioa nabarmentzen zen.
Ondoren, 1917an, Luis Dorao Merinok erosi zuen eta egunkariaren lerro ideologikoa aldatu zen, Dorao lerrouxismoatik gertuagoa baitzen. Gerra zibila hastearekin batera, 1937an, egunkaria argitaratzeari utzi zion; azken zenbakia urtarrilaren 16koa izan zen.

## Erreferentziak

* ↑ Díaz Noci, Javier (2012). Historia del periodismo vasco (1600-2010). Mediatika (13). ISSN 1137-4462.

## Kanpo estekak

* Datuak: Q113989800
# La Libertad (udalerria)

La Libertad Mexikoko udalerri bat da. Chiapas estatuan kokatua dago. 2010ean 4.974 biztanle zituen 456,13 km²ko azaleran. Herriburua [[La Libertad (La Libertad)|La Libertad]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q2296377
* Multimedia: La Libertad Municipality / Q2296377
# La Libertad (La Libertad)

La Libertad El Salvadorko La Libertad departamenduko udalerri bat da. 2007ko erroldaren arabera 35997 biztanle zituen.

## Erreferentziak

* ↑ (Gaztelaniaz) Dirección General de Estadística y Censos. (2007). (pdf) VI Censo de Población y V de Vivienda 2007. (Noiz kontsultatua: 2020-05-05).

## Kanpo estekak

* Datuak: Q2631462
* Multimedia: Puerto de La Libertad / Q2631462
# La Libertad (Nikaragua)

    Artikulu hau Nikaraguako udalerriari buruzkoa da; beste esanahietarako, ikus «Libertad».
La Libertad Nikaraguako Chontalesko departamenduko udalerri bat da. 2012ko estimazioen arabera 13569 biztanle zituen.

## Erreferentziak

* ↑ (Gaztelaniaz) Instituto Nacional de Información de Desarrollo. (2012). (pdf) Población Total, estimada al 30 de Junio del año 2012.. (Noiz kontsultatua: 2020-05-05).

## Kanpo estekak

* Datuak: Q2606938
* Multimedia: La Libertad, Nicaragua / Q2606938
Txantiloi:Chontalesko departamenduko udalerri aurkibidea
# La Ligua

La Ligua Txileko erdialdeko komuna eta hiri bat da, Valparaíso eskualdeko Petorca probintziako hiriburua. 2002ko erroldan, 31.987 biztanle zituen.

## Kanpo estekak

* (Gaztelaniaz) La Liguako udalaren webgunea.
* Datuak: Q14463
* Multimedia: La Ligua / Q14463
# La Libertad

La Libertad, Donostian XIX. mendearen bukaeran argitaratu zen egunkaria da.

## Historia

La Libertad Donostian argitaratu zen 1889ko otsailaren 1etik 1893ko urtarrilaren 1era.
La Voz de Guipúzcoa egunkarian gertatutako zatiketa baten ondorioz sortu zen La Libertad. Hain zuzen, Eduardo de la Peña zuzendariaren iritziz monarkiko liberalak La Vozen protagonismo handia hartzen ari omen ziren eta egunkari erradikalago bat sortzea erabaki zuen. Peña Donostiako Alderdi Errepublikanoaren presidentea izan zen. Celestino Villodas izengoitiarekin izenpetzen zituen artikuluak, eta La Libertad egunkariaren zuzendari izateaz gain, Madrileko El Porvenir egunkariko erredaktore eta Cadizeko El Heraldoren zuzendari izan zen.
La Libertad egunkaria Gipuzkoako alderdi errepublikanoa antolatzen ahalegindu zen baina ez zuen arrakastarik izan eta lau urteko ibilbidea egin ondoren argitaratzeari uko egin behar izan zion.
Goizez eta egunero kaleratzen zen, jai egunen ondoren ere. Egunkariko tipografoek Donostiako tipografoekin batera lau eguneko greba egin zuten igandea jai egun izan zedin.
Egunkariaren egoitza Donostiako San Marzial kalean egon zen, hasieran A eta B hizkietan, eta ondoren L hizkian.
Baliabide gutxiko egunkaria honetan, erredaktoreen artean Jose Miralles, Casimiro Urtueta eta Caietano Semperio izenak agertzen dira. Kolaboratzaileen zerrendan berriz luzeagoa da, besteak beste: Manuel Díaz Martín, Carlos Ossorio y Gallardo, Camilo Flammarion, Angel Lasso de la Vega eta Eulogio Bandrés. Egunkariak lau orrialde zituen eta eguneko alearen prezioa 5 zentimo zen. Ale atzeratuak berriz, 10 zentimotan saltzen ziren.
Egunkariaren bildumari dagokionez, guztira 1.414 zenbaki argitaratu ziren.Donostiako Liburutegi Nagusiak zenbaki guztiak gorde eta bilduma osoa digitalizatu du.

## Bibliografia

* (Gaztelaniaz) Arantxa Arzamendi: «Catálogo de publicaciones periódicas donostiarras: 1800-1936». Eusko Ikaskuntzen Nazioarteko Aldizkaria, 38. urtea, XXV liburukia, 1. zenbakia, 1990eko urtarrila-ekaina.
* (Gaztelaniaz) Biblioteca Municipal de Donostia-San Sebastián: catálogo de publicaciones periódicas; dirección Eulalia San Agustín; coordinación Arantxa Arzamendi ; realización Arantxa Arzamendi y Eki Servicios Bibliotecarios. - Donostia: Asociación de Bibliotecarios de Gipuzkoa, 1992.

## Kanpo estekak

* La Libertad, Donostiako Liburutegi Digitalean.
* Datuak: Q61068912

## Erreferentziak

* ↑ La Libertad 1. zenbakia, 1889.02.01
* ↑ La Libertad 436. zenbakia, 1890.04.22 1. orrialdea
# La Libertad (Comayagua)

La libertad Hondurasko Comayagua departamenduko udalerri bat da. 320 km²ko azalera du eta 2013ko datuen arabera 25230 biztanle zituen.

## Erreferentziak

* ↑ (Gaztelaniaz) Instituto Nacional de Estadística. Censo de Población y Vivienda 2013. (Noiz kontsultatua: 2020-05-04).

## Kanpo estekak

* Datuak: Q1986477
# La Ligne

La Ligne 2021eko Ursula Meier suitzar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Margaret amarekin bizitzera joango da. Eztabaida batean, ama joko du. Debekatu egingo diote amarekin harremanetan jartzea eta 100 metro baino gutxiagora hurbiltzea. Horrek areagotu egingo du hurbiltzeko gogoa. Margaret 100 metrora agertuko da egunero, ahizpa ikustera eta musika eskolak ematera.

## Aktoreak

* Stéphanie Blanchoud : Margaret
* Valeria Bruni Tedeschi : Christina
* Dali Benssalah : Hervé
* Benjamin Biolay : Julien
* India Hair : Louise
* Elli Spagnolo : Marion
* Éric Ruf : Serge
* Jean-François Stévenin : arrantzalea
* Thomas Wiesel : Claudio
* Louis Gence : Youri

## Erreferentziak

* ↑ «La ligne» Berria 2023-01-07 CC BY-SA 4.0 lizentziapean.

## Kanpo estekak

* Datuak: Q110620537
* Multimedia: La Ligne / Q110620537
# La Vieille itsasargia

La Vieille itsasargia (bretainieraz Tour-tan ar Wrac'h Vras eta frantsesez Phare de la Vieille) Bretainiako Plogoff udalerrian kokatzen den itsasargi bat da. Hain zuzen ere, Raz de Sein itsasartean kokatzen da, Raz lurmuturraren aurrealdean. Berez harkaitz txiki baten gaineran eraikia dago.
1882-1887 bitartean eraiki zen. 1925-1926 bitartean itsasargi hau ezbehar larri baten lekuko izan zen: itsas enbata bortitz baten ondorioz itsasargia olatu izugarrien menpe jarri eta bertan zeuden bi gizon isolaturik gelditu ziren, bienbitartean itsasargia argirik gabe gelditu zenez La Surprise itsasontziak hondoa jo eta bere eskifai guztia hil zen, halere Plogoff udalerriko itsasontzi bat nola edo hala itsasargira inguratu eta bertako bi gizonak kable baten bidez erreskatatzea lortu zuen.

## Kanpo estekak

* Datuak: Q2085015
* Multimedia: Phare de la Vieille / Q2085015
# La Vie en rose

La Vie en rose (la vi ɑ̃ ʁoz ahoskatua) Édith Piafek idatzitako abestia da. 1945ean idatzia, 1946an ezagutarazi eta, azkenean, 1947an single moduan argitaratu zuten.
Édith Piafen abesti intsignia, hainbat bertsio izan ditu.

## Filmetan

* Stage Fright (1950)
* Operation: Rabbit (1952) – instrumentala
* Duck! Rabbit, Duck! (1953)
* By the Light of the Silvery Moon (1953) – instrumentala
* Sabrina (1954)
* Noches de Casablanca (1963) – Sara Montielek abestua
* The Cheap Detective (1978)
* Bull Durham (1988)
* A Foreign Field (1993)
* Natural Born Killers (1994)
* Prêt-à-Porter (1994)
* French Kiss (1995)
* Sabrina (1995)
* A Soldier's Daughter Never Cries (1998)
* Summer of Sam (1999)
* View from the Top (2003)
* Love Me If You Dare (2003)
* Something's Gotta Give (2003)
* Modigliani (2004)
* A World Without Thieves (2004)
* Valiant (2005)
* Lord of War (2005)
* Jeux d'enfants (2006)
* The Yacoubian Building (2006)
* La Vie en rose (2007)
* Mister Lonely (2007)
* Jellyfish (2007)
* Fred Claus (2007)
* The Bucket List (2007)
* WALL-E (2008)
* The Wackness (2008)
* Map of the Sounds of Tokyo (2009)
* X-Men: First Class (2011)
* Monte Carlo (2011)
* The Hundred-Foot Journey (2014)

## Cover bertsioak

* Alex Swings Oscar Sings
* Amália Rodrigues
* Amanda Lear
* Anat Cohen
* Andrea Bocelli
* Aretha Franklin
* Audrey Hepburn
* BB King
* Belinda Carlisle
* Bette Midler
* Bing Crosby
* Bob Brozman
* Brenda Lee
* Candan Erçetin
* Celine Dion
* Connie Francis
* Cyndi Lauper
* Cristin Milioti
* Dalida
* Danny Chan
* Danny Vera
* Dean Martin
* Diana Krall
* Evelina Sašenko
* Frank Chacksfield & His Orchestra
* Grace Jones
* Hadiqa Kiyani
* Herb Alpert
* Hildegard Knef
* Iggy Pop
* Jack Nicholson
* Jackie Evancho
* Jeff Buckley
* Jerry Vale
* Jo Stafford
* Joni James
* José Carreras
* Josephine Baker
* Julio Iglesias
* Katherine Jenkins
* KT Tunstall
* La Toya Jackson
* Lesley Garrett
* Liza Minnelli
* Louis Armstrong
* London Symphony Orchestra
* London Philharmonic Orchestra
* Luciano Pavarotti
* Madeleine Peyroux
* Marija Naumova
* Marlene Dietrich
* Melissa Manchester
* Melody Gardot
* Mia Doi Todd
* Michael Bublé
* Milva
* Natacha Atlas
* National Philharmonic Orchestra
* Pablo Alborán
* Pascal of Bollywood
* Paula Cole
* Petula Clark
* Pearl Django
* Plácido Domingo
* Pomplamoose
* Raquel Bitton
* Royal Philharmonic Orchestra
* Richard Clayderman
* Sally Kellerman
* Sara Montiel
* Shirley Bassey
* Sophie Milman
* Susan Werner
* Taco
* Tatsuro Yamashita
* Thalía
* The Three Tenors
* Tony Bennett
* Tony Martin
* Ute Lemper
* Yves Montand
* Yvette Giraud
* Zaz
* Zazie

## Erreferentziak

* ↑ www.archivesdefrance.culture.gouv.fr. Marguerite Monnot. .
* ↑ web.france.com. Edith Piaf. .

## Kanpo estekak

* Datuak: Q11986
# La Vieille Dame indigne

La Vieille Dame indigne 1965eko René Allio frantziar zinema zuzendariaren filma da.

## Argumentua

Oharra: Atal honek istorio osoa edo amaiera argitzen du.
Lehen alaba gisa eta gero emazte eta ama gisa morrontza pairamentsuko bizitza baten ondoren alarguntzen den 70 urteko Madame Bertini marseillarrak bizimodu berri bati ekitea erabaki du eta ordura arteko plazer debekatuez gozatzea.

## Aktoreak

* Sylvie : Madame Berthe Bertini
* Étienne Bierry : Albert Bertini
* Victor Lanoux : Pierre Bertini
* Jean Bouise : Alphonse
* Malka Ribowska : Rosalie
* François Maistre : Gaston Bertini
* Pascale de Boysson : Simone
* Armand Meffre : Ernest
* Jean-Louis Lamande : Charles
* Robert Bousquet : Robert
* Pierre Decazes : Charlot
* Léna Delanne : Victoire
* Jeanne Hardeyn : Rose
* André Jourdan : Lucien
* André Thorent : Dufour
* Max Amyl
* René Morard

## Erreferentziak

* ↑ www.sansebastianfestival.com

## Kanpo estekak

* Datuak: Q3213738
# La Vie nouvelle

La Vie nouvelle 2002ko Philippe Grandrieux frantziar zinema zuzendarien filma da.

## Sinopsia

Oharra: Atal honek istorio osoa edo amaiera argitzen du.
Ekialdeko Europako lekuren batean Boyan proxenetak Melania erosiko du. Seymour turista estatubatuarra strip-tease klub batera joango da; han, Melaniak segituan erakarriko du eta neskarekin bakarrik egoteko ordainduko du.

## Aktoreak

* Zachary Knighton : Seymour
* Anna Mouglalis : Mélania
* Marc Barbé : Roscoe
* Zsolt Nagy
* Vladimir Zintov
* Gueorgui Kadourine
* Raoul Dantec
* Simon Hülsemann
* Diana Guerova
* Josh T. Pearson

## Erreferentziak

* ↑ www.sansebastianfestival.com

## Kanpo estekak

* Datuak: Q3213686
# La Vie pour de vrai

La Vie pour de vrai 2023ko Dany Boon frantziar zinema zuzendariaren film komikoa da.

## Sinopsia

Oharra: Atal honek istorio osoa edo amaiera argitzen du.
Tridan Lagachek Med klubean eman du bizitza, zortzi egunetik behin lagunak aldatuz. 50 urterekin, haurtzaroko maitasun handia aurkitzea erabaki du: Violette. Parisera iritsiko da, xalo eta galdua baina Louisekin, existitzen zenik ez zekien anaiarekin egoteagatik pozik. Tridanez libratzeko, Louisek bere konkista bati Violetteren plantak egiteko erregutuko dio.

## Aktoreak

* Dany Boon : Tridan Lagache
* Charlotte Gainsbourg : Roxane
* Kad Merad : Louis
* Maxime Gasteuil : Didier Lagache
* Caroline Anglade : Françoise Lagache
* Aurore Clément : Françoise Lagache (70 urte)
* Gaël Raës : Tridan (8 urte)
* Tatiana Gousseff : Christelle
* Mathieu Madénian : taxi-gidaria
* Valérie Crouzet : Violette Charmet
* Tania Garbarski : Violette Charmet
* Carole Brana : Violetteren ama
* Sarah Boon : Héléna
* Antoine Schoumsky : polizia
* Frédéric Clou : VTC-ko bezeroa

## Erreferentziak

* ↑ «La vie pour de vrai» Berria 2023-04-15 CC BY-SA 4.0 lizentziapean.

## Kanpo estekak

* Datuak: Q117787446